
Scrisoare adresata lui V. Alecsandri 
înaintea plecării în exil la Soveja 


Iubite! Nu-mi rămâne decât timpul necesar ca să-ți vestesc 
că guvernul şi-a pus în minte să facă din mine un om 
important şi demn de exil. I s-a năzărit guvernului, precum 
se năzare cailor cu nărav, şi dar el a găsit de cuviință a mă 
aresta şi a mă condamna, ca să capăt simtiri religioase în 
fundul unei mănăstiri. O! guvern părinte! el nu are alt vis 
decât fericirea noastră, nu are alt tel decât a ne face demni 
de împărăţia cerului. Iată pentru ce el ne înfundă aşa de des 
în sânul sihăstriilor. 

Peste un ceas plec cu nepusă masă, cum zic românii, şi 
aşadar, iubite, tu nu mă vei găsi la întoarcerea ta lungit pe 
divanul tău şi dându-mi aer de paşă. Când te vei revedea cu 
plăcere sub cerul patriei şi sub tavanul apartamentului tău, 
vei simți un mare desert în suflet, căci amicul tau Russo iti 
va lipsi. Ah! această idee m-ar face să vărs lacrimi amare, 
dacă nu mi-ar plăcea mai bine să râd în fața prigonirii! 
Mângâie-te, frate, căci toți cei ce poartă numele de Russo 
sunt destinati a fi persecutați: omonimul meu Jean Jacques 
a pătimit mult în viata lui! Ce asemănare măgulitoare 
pentru mine! 


Lucrurile mele sunt in boccea; caruta de posta ma asteapta 
în curtea ministrului din launtru, de unde am să plec; aga 
fumeaza ciubucul sau de iasomie si ma indeamna sa mantui 
aceasta scrisoare, in vreme ce fratele tau imi canta din 
vioara aria franceza: Partant pour la Syrie. 

Alea jacta est, — a zis Cezar cand a trecut Rubiconul; eu am 
să trec Bahluiul! Prin urmare, voi zice: amice! gândeşte la 
bietul exilat si declamă ades versul celebru:L'amitié d'un 
grand homme est un bienfait des cieux. Adio! mă duc să 
gust plăcerile vieţii contemplative a sfinților apostoli şi mă 
despart de lume fără amărime în contra oamenilor, fie 
domni, sau... creditori! 

Singura mustrare de cuget, ce cearcă a mă munci în acest 
moment, este ca bietii actori împărtăşesc osanda mea. 
Teatrul românesc la mănăstire! Ferice de tara al cărei 
guvern luminat produce asemenea desantate întâlniri! 
Adio! încă o dată; spune amicilor că îi scutesc de a se 
îmbrăca în haine negre... etc. 


Scrisoare către N. Bălcescu 


Dragă Bălcescule, Vivat! Victorie! Sunt mândru de voi 
ceilalți şi gloria revoluției voastre se răsfrânge şi asupra 
noastră şi asupra tuturor românilor! Incă o dată, vivat şi 


glorie, viitorul poate să nu fie pentru noi, dar nu vom 
dispărea fără să lăsăm o ultimă amintire despre noi! Dar ce! 
vorbesc rău despre viitor. Nu, iubite! Mâna nu este atât de 
îndemânatică ca să urmeze închipuirea frumoaselor planuri 
pe care le întrevăd! 

Un mare popor cu o mare ca întăritură, două fluvii care se 
numesc Dunărea şi Nistru drept centură, cu sânge roman în 
vine, şi nici Moldova cu fiicele ei, nici Transilvania ori Banat, 
ci un pământ românesc cu o mare capitală, care s-ar chema 
Roma, dacă vrei, cu mari piețe numite Piața Poporului, Piaţa 
Traiană, Piaţa lui Ştefan, Piaţa lui Mihai, Piaţa Moldovei, 
Piața Banatului, Piaţa Ardealului. Şi apoi putere, fericire, 
mărire, glorie! Frericiti nepoţii nostri! Şi noi fericiți că am 
putut, bine ori rău, contribui la acest lucru. 

Abia ieri am aflat despre revoluţie. De patru săptămâni m- 
am pierdut în Ungaria şi în Banat, unde, vai! libertatea nu 
este decât un nume! Dragul meu, am putin timp să-ți scriu, 
fiindcă plec în Bucovina să-mi întâlnesc şefii şi camarazii, 
dar cred folositor pentru interesul public să-ți spun câteva 
cuvinte despre Ungaria şi libertățile sale... Ungaria este un 
cuvânt gol pentru cine n-o cunoaşte decât din ziare, ori din 
hărțile geografice, şi cu libertatea s-a desfăşurat steagul 
martial... fii ungur ori moartea... iată lozinca. In toate părţile 
unde a pătruns libertatea maghiară, Standrecht-ul a insotit- 
o; pentru că 1.500.000 maghiari şi 3.000.000 de alti 
renegati din toate națiunile vor să-şi impună limba, legile, 
obiceiurile la 4.000.000 de români şi la 8--10.000.000 de 
slavi şi de germani, cărora putin le pasă. Maghiarismul vrea 
să ajungă o forță, o putere care să se sprijine pe Marea 
Neagră şi pe Adriatica, care vrea să mosteneasca Austria si 
visează imperiul lui Atila... pentru aceasta trebuie ca 
celelalte popoare să-şi uite originea, limba mamelor lor, să-şi 


forțeze hotarele lor naturale si obiceiurile lor, ca să se 
maghiarizeze. Din nenorocire pentru ei, neputinta lor le 
depăşeşte sfortarile lor de imaginaţie şi visurile lor de 
marire. 

Ceea ce m-a facut sa-ti spun aceste lucruri este noutatea 
care s-a răspândit prin ziare, că guvernul nostru provizoriu 
a trimis un agent la Pesta! Draga,eu ştiu că ei trebuie să 
facă primul pas; cu Dunărea ei vor fi totdeauna la dispoziția 
noastră. Gândiţi-vă la demnitatea tinerei şi puternicei 
noastre renaşteri. Impresia acestei ambasade a fost foarte 
neplăcută românilor. Dealtfel este antipatică naţiunii 
noastre din toate colțurile. Le e frică să nu ne lăsăm 
incurcati în relații care ne vor îngreuia. Ungurii sunt la 
aman, ultimatum-ul nostru trebuie să fie: dacă nu 
independența aparte ori cu noi a românilor de aici, cel putin 
recunoaşterea unei naționalități deosebite a Banatului, a 
Transilvaniei şi a românilor din Ungaria, care, toți, se ating 
prin teritoriu, cu limbă, instituții, reprezentare. Românii 
speră în noi! Desfacerea Ungariei este inevitabilă... Aşa că 
sunt la ultimele mijloace, furcile, violența şi terorismul. Şi 
unde aceasta? În Banat, Transilvania şi la românii care 
locuiesc dincoace de Tisa. Să nu uităm că suntem 
12.000.000. Cu cât ne vom ţine mai tari, cu atât ei vor 
acorda... căci slavii nu gândesc nimic mai putin decât să-i 
înghită, ori să-i nimicească!... Deocamdată românii de aici 
se zbat în neputinţă şi în sărăcie. Nu uita că Ungaria îşi zice 
regina fostei Valahii. Trăiască România. 

Adio,bunul meu, bravul meu... Sărută steagul din partea 
mea. V-aţi purtat bine. Sărută pe toată lumea. Noutăţile de 
la voi au fost primite de duşmanii noştri cu duşmănie. 

La revedere, curând la Focşani A. Sauvegea 

Valentineanu, Bălăceanu, Filipescu şi toţi, salutare si fratie 


nu... fratia ungureasca. 4 iulie 1848, Sibiu 

P. S. Draga, cu prima ocazie trimite-mi la Iasi, pe adresa 
dlui Constantin Duca, bagajul si geamantanul. Adio! Cand 
ne von revedea, iti voi povesti multe lucruri de aici si cum, 
dupa ce am izbutit sa scap de Sturdza, era sa fiu spanzurat 
in Ungaria. 

Deviza aici este: libertate... fratie maghiara sau moartea! 


Bilet din inchisoarea din Cluj catre 
V. Alecsandri 


Iubite A..., În Ungaria liberă mi-am pierdut libertatea! 
Strigătul maghiar Ellyen sabaciaginsemneazalanturi pentru 
români. Ergo, am fost arestat la Dej, şi chiar acum mi se 
pregăteşte un alai de nationalisti-gardisti ca să mă ducă la 
Cluj; însă nu fii îngrijit, dragul meu, căci am o tainică şi 
sigură presimtire că nu mi se va întâmpla nimic. Această 
siguranță îmi vine din credința că românul nu piere cu una, 
cu două... Furia ungurească e atât de desantata si de 
comică; lungimea pintenilor şi a mustatilor maghiare e atât 
de exagerată, încât, departe de a îmspăimânta, ele îmi 
inspiră un râs nebunesc etc... 


Bilet din închisoarea de la Cluj către 
prietenii din laşi 


Fraţilor, nenorocirea care prigoneste tara noastră mă apasă 
şi pe mine. De săptămâni întregi stau închis fără a cunoaşte 
culpa mea. Am aşteptat dreptatea şi dreptatea nu vine! 
Iubitii mei! Socotiti-ma de azi ca mort, căci de nu voi muri 
de mâhnire sau de boală, pierderea libertății mele mă 
opreşte de a fi țării de folos... şi dar eu mă consider ca un 
om şters din cartea vieții. 

De trei zile cânt necontenit aceste versuri din balada lui 
Toma Alimoş; să fie oare o presimtire? 

Inchinare-as şi n-am cui, Inchinare-as murgului; Dar mi-i 
murgul cam nebun Şi de fugă numai bun. Închina-voi ulmilor, 
Uriaşii culmilor, Că sunt gata să-mi răspunză Cu freamăt 
voios de frunză; Ulmiii că s-or clătina, Frunza că s-a scutura, 
Trupul că mi-a astupa. 


Protest către Consiliul de război din 
Cluj 


Domnilor, Am aflat că aveţi să vă ocupați chiar astăzi de 
chipul cel repede prin care socotiți să mă trimiteţi într-o 
lume mai bună. Unii membri mai miloşi din consiliul d-v. 
înclină pentru spânzurătoare; alții, mai artişti în gusturi, 
opinează pentru țeapă. Pricep că spectacolul unui roman 
spânzurat ori chiar tras în țeapă trebuie să fie dulce si 
plăcut în ochii unui magiar, dar nu protestez cu mai mică 
hotărâre în numele dreptului ginţilor şi mai ales în numele 
lui Kossuth contra oricărui fel de execuţie aplicată persoanei 
mele. 

N-am gust pronunţat nici pentru ţeapă, nici pentru 
spânzurătoare; şi, făcându-vă această declaraţie, cu toată 
sinceritatea care mă caracterizează, mă măgulesc, domnilor, 
cu nădejdea că impartasiti în totul gustul meu. Drept care 
semnez cu hotărâre. 

A. Russo, Cetăţean liber al României, Cunoscut de aproape 
al marelui Kossuth 


Protest către comisarul guvernului 
din Cluj 


Domnule conte! Refugiat de trei luni în Ungaria, am asistat 
ca un simplu spectator la evenimentele acestei tari, 
bucurându-mă de ospetia ce o primisem; şi dorind în fine ca 


să mă întorc în patria mea, am luat drumul cel mai drept, 
adică pe la Dej; se vede însă că în Ungaria drumul cel mai 
direct nu-i nici cel mai scurt, nici cel mai sigur, căci deodată 
m-am trezit arestat, despoiat de lucrurile mele, cercetat 
până la piele şi intemnitat!... Trist şi neaşteptat efect al 
ospetiei maghiare! 

În zadar am protestat, în zadar am cerut să mi se spuie 
motivul unei asemenea maltratări; nici un membru al 
autorității nu a găsit cu cale să-mi răspundă oficial. lată 
însă prepusurile zeloşilor impiegati, care mi-au deschis 
porțile închisorii: 

l-iul prepus. — O femeie m-a văzut făcând semne 
misterioase în Dej!... Cui? 

Al 2-lea prepus. — Sunt roman! 

Al 3-lea prepus. — Corespondenta găsită în valiza mea este în 
limba franceză! 

Al 4-lea prepus. — În acea corespondenţă nici nu se 
pomeneşte numele de Ungaria! 

Al 5-lea prepus. — Trebuie să fiu emisar rus! 

Al 6-lea prepus. — Trebuie să fac parte din comitetul croato- 
slovaco-sârbo-valaco-saxon format contra Ungariei! Pe 
temeiul acestor grave prepusuri domnii judecători îşi frecară 
mâinile cu mulțumire şi mă intemnitara cu convingerea 
naivă că şi-au salvat patria! 

Domnule conte! Veţi găsi negresit că am tot dreptul sa 
protestez în contra unui asemenea act arbitrar al 
autorităților subalterne din Dej, care, după ce au pus mâna 
pe mine, şi-au apropiat totodată şi valiza mea ca una ce, 
după socotinta lor, conținea destinul şi viata Ungariei! 
Protestez dar în numele legilor, în numele libertății 
individuale, în numele dreptului ginţilor şi cer o satisfacere 
deplină în contra agenților care au atacat în persoana mea 


principiile cele mai sacre ale dreptatii etc., etc., etc. 
Aceasta protestare a mea va parea poate cam lunga, 
domnule conte, însă nu cred sa va pară atât de lungă, 
precum mi-au părut mie lungi aceste opt săptămâni de 
captivitate etc. 


